Nepravidelný cyklus
Dobrý deň, 5.3.2024 som užila 1 tabletku po- Apreg. Menštruácia sa mi spustila od 18.3 a stále trvá. Poslednú menštruáciu som mala 25.2.a typické je pre moju menštruáciu-bolesti a kŕče ,ktoré tvaruju 1-2 dni, pričom celé krvácanie trvá max. 4 dni. Čo môžem robiť? Chcela by som napraviť môj cyklus.
Dobrý deň,
ďakujeme za Vašu otázku.
Núdzová antikoncepcia Apreg obsahuje syntetické, hormónu podobné liečivo, pravdepodobne účinkujúce zabránením ovulácie a zabránením oplodnenia uvoľneného vajíčka spermiou. Vzhľadom na mechanizmus účinku dochádza ku nefyziologickému ovplyvneniu činnosti hormónov a z toho vyplývajú aj možné vedľajšie účinky. Medzi časté nežiadúce účinky núdzovej antikoncepcie patria okrem iného aj poruchy menštruačného cyklu. Krvácanie môže byť po užití núdzovej antikoncepcie odlišné. Môže sa vyskytnúť neskôr alebo skôr ako zvyčajne. Až do nasledujúcej menštruácie sa môže vyskytnúť tiež nepravidelné krvácanie alebo špinenie. Vzhľadom však na to, že je u Vás krvácanie neprimerane dlhé, je potrebné sa čo najskôr skontaktovať s Vašim gyneokológom.
Prajem skorú úľavu od ťažkostí.
S pozdravom
PharmDr. Veronika Kiabová